Zadávacie podmienky
„Moderovanie odbornej konferencie Operačný program Zdravotníctvo v projektoch – Modernizácia všeobecných nemocníc.“
(zákazka realizovaná v zmysle § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov)

1.	Identifikácia verejného obstarávateľa:   
Ministerstvo zdravotníctva Slovenskej republiky   
Limbová  2,   837 52  Bratislava  
IČO: 165 565
kontaktná osoba:
Mgr. Monika Kordulová               
Tel.: +421 2 59 373 480  
E-mail: monika.kordulova@health.gov.sk
Fax: +421 2 59 373 205     Internetová stránka: www.health-sf.sk

2.	Názov predmetu zákazky:
„Moderovanie odbornej konferencie Operačný program Zdravotníctvo v projektoch – Modernizácia všeobecných nemocníc“.

3.	Špecifikácia požadovanej služby:
Vypracovanie scenára, moderovanie celého priebehu odbornej konferencie, vedenie diskusie medzi účastníkmi a prezentujúcimi na podujatí.

4.	Požadované predpoklady a znalosť tém: 
Znalosť problematiky Operačného programu Zdravotníctvo, štrukturálnych fondov a zdravotníctva (špecificky základné znalosti o špecializovaných ústavných zdravotníckych zariadeniach), schopnosť viesť diskusiu, príjemné profesionálne vystupovanie, znalosť spisovného slovenského jazyka.  

5.	Miesto a čas konania konferencie:  
Hotel Mikado,  Hollého 11, Nitra 
Podujatie sa koná 25. novembra 2013  od  9:00 do približne 14:00 hod.

6.	Termín a spôsob predloženia ponuky:
7.	Ponuku je potrebné doručiť v termíne do 11. novembra 2013 do 15.00 hod.
na emailovú adresu: monika.kordulova@health.gov.sk
                	 
V predmete emailu je potrebné uviesť „MODERÁTOR - OPZ“. 

V ponuke je potrebné predložiť: 
- stručný životopis (vrátane informácie o splnení požadovaných predpokladov a znalostí špecifikovaných v bode 4 týchto zadávacích podmienok);
- cenovú ponuku za moderovanie celej konferencie;
- stručný prehľad moderovaných podujatí za roky 2012/2013.

Rozhodujúcimi kritériami pri výbere moderátora bude: 
-    najnižšia cena 
V prípade uchádzača, ktorý je platcom DPH bude hodnotená cena vrátane DPH.  V prípade uchádzača, ktorý nie je platcom DPH bude hodnotená uvedená celková suma.

MZ SR požaduje, aby cena v ponuke bola uvedená nasledovne: 
cena za poskytnutie služby bez DPH     ...................................EUR   
DPH vo výške 20 %                                ..................................EUR 
celková cena za poskytnuté služby s DPH  ..............................EUR.    

V prípade, že uchádzač nie je platcom DPH,  upozorní na túto skutočnosť a uvedie  konečnú sumu v eurách.

Po doručení a vyhodnotení ponúk bude úspešný uchádzač vyzvaný na rokovanie o obsahu a podmienkach zmluvného vzťahu s MZ SR.